આખરે, વૃદ્ધની અંતિમ ઘડી આવી ગઈ. મોટી કિકિયારી સાથે એક જ ઝાટકે મેં પૂરેપૂરું ફાનસ જગાવી દીધું. મોટી છલાંગ સાથે હું ઓરડામાં ધસી ગયો. વૃદ્ધ એક વખત તો કારમી ચીસ પાડી ઊઠ્યો – ફક્ત એક જ વખત. તેઓ કંઈ વિચારે એ પહેલાં તો મેં તેને ઢસડીને ભોંય પર પટકી દીધો અને બાજુમાં પડેલા ભારેખમ પલંગને ધક્કો મારીને તેમની ઉપર પાડી દીધો. બરાબર ધાર્યા પ્રમાણે મારું કામ પાર પડ્યું હતું. આ જોઈને હું આનંદથી મલકાઈ ઊઠ્યો. પછી પણ કેટલીયે મિનિટો સુધી તેમના ધબકારાનો દબાયેલો અવાજ ચાલુ જ રહ્યો. જોકે હવે મને તે ત્રાસદાયક નહોતો લાગતો. દીવાલની આરપાર તે સંભળાય તેમ ન હતો. અંતે ધબકારા બંધ થઈ ગયા. વદ્ધ મરી ગયો હતો. તેમના પર પડેલો પલંગ મેં ખસેડીને દૂર કર્યો. તેમની લાશને બરાબર તપાસી જોઈ. કેટલીય મિનિટો સુધી મેં મારો હાથ તેમની હૃદય પર મૂકી રાખ્યો – તે હવે ધબકતું ન હતું. તેનું શરીર ઠંડું પડી ગયું હત, તે મરી ગયાની મને ખાતરી થઈ. હવે તેમની આંખ મને તકલીફ આપવાની ન હતી.